Kartik Purnima: कार्तिक महीने की पूर्णिमा को बहुत ही खास महत्व दिया जाता है। इस साल कार्तिक पूर्णिमा 8 नवंबर 2022 को आने वाली है। ऐसा कहा जाता है कि कार्तिक महीने की पूर्णिमा के दिन दान पुण्य करना चाहिए। यहां तक कि कोई पवित्र नदी में स्नान आदि करना चाहिए। हमारे हिंदू धर्म के अनुसार ऐसा कहा जाता है कि अगर आप अपने जीवन के सारे कष्टों को दूर करना चाहते हैं और जीवन में सफलता हासिल करना चाहते हैं तो कार्तिक महीने में आने वाली कार्तिक पूर्णिमा के दिन चार चीजों को स्नान करते वक्त मिला लें, जो कि आपके लिए काफी लाभदायक होगी। हम आपको उन चार चीजों के बारे में अभी बताएंगे।
अगर आप जैसी नदी में जाकर स्नान नहीं कर सकते हो तो नहाते वक्त घर में ही पवित्र नदी का पानी मिलाकर स्नान कर लेना चाहिए। ऐसा करने से आपके सारे पाप धुल जाते हैं। इससे अक्षय पुण्य की प्राप्ति होती है।
Kartik Purnima: नहाने के पानी में मिलाएं इलायची और केसर :
अगर आप लंबे समय से कोई शुभ काम करने का विचार कर रहे हैं या लंबे समय से किसी काम की शुरुआत करने का विचार कर रहे हैं तो आप नहाते वक्त अपने पानी में दो इलायची और कुछ केसर के दाने मिला ले। ऐसा करने से विष्णु भगवान की कृपा आप पर बनेगी और कार्य पूर्ति का वरदान मिलेगा। हमारे हिंदू धर्म में ऐसा कहा जाता है कि केसर का इस्तेमाल करने से सूर्य देव की आप पर कृपा दृष्टि बनी रहती है। यहां तक की सारी नकारात्मक ऊर्जा दूर हो जाते हैं।
Kartik Purnima: दूध मिलाकर स्नान करें :
हमारे हिंदू धर्म की प्राचीन कथाओं के अनुसार ऐसा कहा जाता है कि कार्तिक महीने की पूर्णिमा के दिन अगर आप नहाते वक्त अपने पानी में दूध मिला लेते हैं तो शारीरिक दुर्बलता खत्म हो जाती है। यहां तक कि आत्मविश्वास में बढ़ोतरी होने लगती। स्नान करने के बाद विष्णु भगवान को प्रसन्न करने के लिए आपको विष्णु भगवान का पाठ भी करना चाहिए।
Kartik Purnima: हल्दी मिलाकर करें स्नान:
ऐसा कहा जाता है कि कार्तिक महीने की पूर्णिमा के दिन आप नहाते वक्त एक चुटकी हल्दी अपने पानी में मिला लेंगे और उससे नहा लेंगे तो विवाह संबंधित परेशानी आपकी जीवन से दूर हो जाएगी। यह तो आप सभी जानते हैं कि विष्णु भगवान को हल्दी कितनी ज्यादा प्रिय है। यहां तक कि अगर आप हल्दी डालकर नहाते हैं तो बृहस्पति भगवान भी आप पर अपनी कृपा दृष्टि बनाए रखेंगे।
Kartik Purnima: काला तिल मिलाकर स्नान करें:
हमारे हिंदू धर्म में ऐसा बताया गया है कि आप आर्थिक तंगी से परेशान चल रहे हैं या फिर कितनी भी कमाई करने के बावजूद भी आपके पास धन नहीं रुक रहा है तो कार्तिक महीने की पूर्णिमा को पानी में काला तिल मिलाकर तेल मिलाकर स्नान करना चाहिए। इससे आपकी सारी परेशानियां दूर हो जाएगी।